نيديرلاند (هولاندى: Nederland, معروفه بردو بـ"هولندا") هى الجزء الأوروبى من مملكة نيديرلاند (هولاندى: Koninkrijk der Nederlanden)، اللى بتتألف من نيديرلاند،و جزر الأنتيل الهولندية و اروبا فى منطقة البحر الكاريبى و نيديرلاند هى ديمقراطية پرلمانية ملكية دستورية فى أوروبا الغربية. و يحدها بحر الشمال من الشمال والغرب، بلجيكا من الجنوب، و المانيا من الشرق. نيديرلاند واحدة من اول الديمقراطيات الپرلمانية، و كانت دولة حديثة من اساسها. عاصمة نيديرلاند هيه امستردام ومقر الحكومة فى لاهاى. نيديرلاند ممكن يتقال عليها هولندا , لكن ده مش الاسم الصح لان هولندا الشماليه و هولندا الجنوبيه مجرد اتنين من اتناشر مقاطعة فى نيديرلاند. بالانجليزى الكلمه النيزيرلاندس (داتش Dutch) بتستخدم للاشارة للناس، و اللغة، و أى شىء متعلق بنيديرلاند. الاسم الرسمي بالداتش هو Koninkrijk der Nederlanden يعنى مملكة الأراضى المنخفضه. نيديرلاند بلد منخفضه. المعنا الحرفى لاسم نيديرلاند الدول المنخفضه عشان ارتفاعها وتضاريسها المسطحة. حوالى 27 % من مساحتها و 60 % من المناطق المسكونه تحت مستوى سطح البحر و عشان كده بتتسمى كمان " الاراضى المنخفضه " . أهم مدنها امستردام و دينهاخ (لاهاى) و روتردام و اوترخت و هارليم و نايميخان.